cyanic-selkie/wikianc huggingface dataset:
Niels Högel
Drapene
Högel drepte ifølge tiltalen ofte flere ganger om dagen. Det skjedde blant annet ved at han ga pasientene sprøyter med Ajmalin, et antiarytmikum som ved Högels bruk skadet sirkulasjonssystemet. Högel drepte til alle døgnets tider. Det kunne skje straks etter at en pasient kom inn til avdelingen, eller noen dager senere. Ofrene var fra 34 til 96 år gamle. Etterforskerne gikk ut fra at det dreide seg om mer enn 100 ofre. I en rekke tilfeller var imidlertid ofrene kremert og det gjorde det umulig å lete etter spor av medikamenter.
Straffesakene
Högel ble i 2005 dømt til sju års fengsel for drapsforsøk. I en ny rettssak i 2015 ble han dømt for to drap, men erkjente under rettssaken til en psykiater at han hadde tatt livet av 30 mennesker. Etter den etterforskning som fulgte ble han tiltalt for 100 drap. I 2019 ble han dømt til livsvarig fengsel for drap av tilsammen 85 pasienter, men ble frifunnet for 15 tilfeller. Högel tilsto 43 av drapene. I dommen til Landgericht Oldenburg uttalte dommer Bührmann at han følte seg som en «Dødens bokholder» («Buchhalter des Todes»), og ga videre uttrykk for at:
Högel ble i dommen ansett som tilregnelig, men med personlighetsforstyrrelser. Han var ikke i stand til å føle hverken skam, skyld, anger eller empati.
Mulige tjenesteforsømmelser
Per 2019 etterforskes tilsammen ni ansatte ved klinikkene i Oldenburg og Delmenhorst for mulige tjenesteforsømmelser som kan ha ført til at Högel ikke ble oppdaget tidligere. Dommeren i Högelsaken uttalte i dommen også kritikk av forklaringene til de ansatte ved Oldenburg-sykehuset. Dommer Bührmann bemerket at forklaringene var påfallende uvillige og fremsto som bemerkelsesverdig konforme. Det var i 2019 innledet etterforskning av mulig falsk forklaring fra sykehusansatte i saken.
Weimar Roldán
Weimar Roldán (født 17. mai 1985) er en colombiansk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 8 i lagforfølgelse.
350-klubben
350-klubben er en klubb i Det frivillige Skyttervesen (DFS) for alle skyttere som har skutt 350 poeng som rekrutt, eldre rekrutt eller junior. Alle rekrutteringsskyttere som oppnår 350 poeng på mesterskapsprogrammet i baneskyting tildeles gravert plate med diplom. Resultatet må være oppnådd i terminfestede stevner eller offisielle lagskytinger, herunder også stevner internt i skytterlag. Lagene fører register og sørger for bestilling av merke og diplom. Skytteren skal registreres via tillitsnett slik at resultatet vises på DFS sine Internettsider.
Bengt Järbe
Bengt Järbe (født 14. april 1919 i Norra Åsum, død 1997) var en svensk arkeolog, bibliotekar og forfatter.
Etter eksamen artium i Malmö i 1939 gjennomførte Järbe infanterioffiser-aspirantskole i 1940 og utdannet seg til reserveoffiser ved Krigsskolan i 1941. Han ble fenrik i Gotlands infanteriregementes (I 18) reserve i 1942, løytnant i 1944 og kaptein i 1955. Under beredskapstiden tjenestegjorde han på Gotland. Etter studier ved Stockholms högskola i 1946 og begynte han å studere ved Lunds universitet. I 1950 ble han filosofie licentiat i arkeologi på avhandlingen Eurasisk björnkult ur arkeologisk synpunkt.
Järbe ble uteksaminert fra Statens biblioteksskola i 1947 og hadde forskjellige stillinger ved bibliotekene i Kristianstad, Enköping og Sundbyberg. I 1970-årene var han kultur- og biblioteksjef i Sundbybergs kommun.
Järbe var styremedlem i Svenska folkbibliotekarieföreningen 1947–1948.
Mauritius under Sommer-OL 2016
Mauritius deltok under Sommer-OL 2016 i Rio de Janeiro, Brasil i perioden 5. – 21. august 2016. De vant ingen medaljer.
Benin under VM i svømmesport 2022
Benin deltar under VM i svømmesport 2022 i Budapest i Ungarn fra 18. juni til 3. juli 2022.
Svømming
Svømmere fra Benin har kvalifisert seg til følgende øvelser:
Lykkjadammen
Lykkjadammen er en opparbeidet dam like sør for Trolla og nordøst i Bymarka i Trondheim. Dammen ligger i nedbørfeltet til Trollavassdraget som nederste dam og har både tilløp og utløp til Trollabekken. Dammen var tidligere drikkevannskilde til Trolla frem til 2001. Av fiskeslag i Lykkjadammen finnes ørret.
Historie
Lykkjadammen ble anlagt i 1697 som inntaksdam for stampemøllene ved Trolla nederst i vassdraget. Dammen ligger like nordøst for den tidligere bygselplassen Trollykkja, som har gitt dammen sitt navn. Eldre kilder benevner dammen som Løkkdammen, Lykkjdammen eller bare Dammen. Ved Trollykkja renner også Tiendalsbekken inn i Trollabekken fra sørøst med vannføring fra Tiendalsdammen (203 moh).
En flom i 1844 ødela demningen og bygninger lenger ned i Trollabekken. Etter at Trolla Brug ble etablert i 1854 ble alle dammene som var tilknyttet vassdraget regulert, enten gjennom forsterkning eller nybygg av demninger. En helt ny demning ble anlagt ved Lykkjadammen i 1866 med en indre og ytre mur i stein og fylling av rosentorv, med en total høyde på ca åtte meter og en lengde på 33 meter. I 1883/1884 ble det etablert en rørgate fra Lykkjadammen og ned til bruket for å drifte en elektrisk turbin. Dette var en av landets første private vannturbiner og Trolla Brug ble dermed en av landets første fabrikker med innlagt elektrisk anlegg.
Trolla Vannverk ble etablert av Trolla Brug ved begynnelsen av 1960-årene og benyttet Lykkjadammen som inntaksdam med et lokalt vannbehandlingsanlegg like nord for dammen. Trondheim kommune kjøpte vann fra vannverket frem til 1980-årene, da de tok over driften av anlegget. Lykkjadammen var drikkevannkilde for Trolla frem til vinteren 2001, da en lekkasje i demningen gjorde at vannet ble tappet ned. Det ble deretter bygget et nytt høydebasseng like ved det gamle vannverket, og siden sommeren 2001 har Trolla hatt vannforsyning fra Jonsvatnet. Lykkjadammen ble sammen med resten av Trollavassdraget frigitt til friluftsformål etter vannomleggingen.
Sommeren 2021 ble det foretatt en rehabilitering av Lykkjadammen, hvor det blant annet ble etablert et nytt flomløp for å kunne oppfylle krav stilt av Damsikkerhetsforskriften.
Yvonne Wansart
Yvonne Wansart (født 21. mai 1974) er en tysk judoka.
Lys og varme
«Lys og varme» er en sang av Åge Aleksandersen som kom ut i 1984. Sangen er fra albumet Levva livet!. Sangen ble meget godt mottatt av det norske folk, og for Levva Livet fikk Åge Aleksandersen prisen Årets spellemann. I dag er «Lys og varme» et av Norges nasjonalskatter og finnes i flere versjoner.
Yvonne Wansart
Hun representerte Tyskland under Sommer-OL 2000 i Sydney, der hun ble utslått i omspillet.
Lys og varme
Eget liv
Sangen ble første gang fremført på avslutningen av Spellemannprisutdelingen i Oslo Konserthus i januar 1984. Siden har den levd sitt eget liv og blitt brukt i seremonier som dåp, konfirmasjon, bryllup og begravelse, ved politiske møter og i utallige konserter. Den er blitt omarrangert for kor, korps og orkester. Sangen finnes på repertoaret til både danseband, pop-og rockeband, salongpianister og visesangere.
Halldór Laxness
Halldór Kiljan Laxness (født Halldór Guðjónsson) (født 23. april 1902, død 8. februar 1998) var en islandsk forfatter. Han ble tildelt Nobelprisen i litteratur i 1955. I tillegg var han den første mottageren av Stalinprisen i 1949.
Lys og varme
Tekst og melodi
Teksten er inspirert av datteren Lines fødsel som var den første han var med på, hans to foregående barn ble født uten Åge til stede. Sangen er også dedisert til henne.-«Lys og varme» er summen av sanger jeg hørte som barn; i søndagsskolen (Åge har mange stjerner for frammøte), i Frelsesarmeens speidergruppe, og ikke minst sanger min far introduserte meg for, forteller han. Som Edvin Persson og framfor alt Lapp-Lisa («du kan komme med hva du vil, men det blir ikke bedre»), fortalte han til Adresseavisen i 30. januar 2009.
Oversatt
«Lys og varme» er oversatt til alle de nordiske språkene og eksisterer også på engelsk, nederlandsk og spansk. I 2007 ble «Lys og varme» også presentert og analysert i NRK-programmet Landeplage.
Halldór Laxness
Bakgrunn
Laxness var sønn av Sigríður Halldórsdóttir (født 1872) og Guðjón Helgason (født 1870). Han ble født i Reykjavík, men etter bare noen få år flyttet familien til Laxnes i Mosfellssveit.
Mohammad Derawi
Mohammad Derawi (født i desember 1985) er professor i biometri og smartteknologi ved Institutt for elektroniske systemer ved NTNU i Gjøvik. Han ble 29 år gammel omtalt som Norges yngste professor innen elektroteknikk. Han har spesialisert seg innenfor informasjonssikkerhet, biometri, smarte enheter, programmering og mikrokontroller. Derawi jobber i skjæringsfeltet mellom informasjonssikkerhet, bioinformatikk og elektronikk, som for eksempel e-helse og trådløse EKG-sensorer.
Finn Ravndal
Finn Ravndal (født 24. august 1942 i Nesna) er en norsk fysiker.
Elytrosphaera
Elytrosphaera er slekt av biller i delgruppen (underfamilien) Chrysomelinae.
Mohammad Derawi
Derawi er utdannet sivilingeniør i informasjonsteknologi fra Danmarks Tekniske Universitet (DTU) i 2009. Han tok dobbelt opp med fag og ble ferdig med en Master in Computer Science da han var 22 år gammel. Videre fullførte han en doktorgrad i informasjonssikkerhet som 25-åring ved (DTU). Hans forskning er å spesialisere seg på gjenkjennelse av eierens ganglag og fingeravtrykk på mobiltelefonen. For at teknologien skal virke, må mobiltelefonen først lære eierens ganglag å kjenne. Det gjør man ved å spasere fram og tilbake på en strekning på 20–30 meter med mobiltelefonen i forskjellige posisjoner, for eksempel i bukselommen, i hånden og i jakken. Akselerometeret fanger opp mønsteret i bevegelsene og danner en profil av eieren.
Finn Ravndal
Han vokste opp i Molde hvor han tok artium i 1961. Samme år begynte han som student på linjen for Teknisk Fysikk ved Norges tekniske høgskole. I 1966 var han ferdig utdannet sivilingeniør med en diplomoppgave innen teoretisk fysikk under veiledning av Harald Wergeland. I løpet av denne perioden var han med i Klubbstyret ved Studentersamfundet i Trondhjem, hvorav to år som Husmann. Sommeren 1965 var han på CERN hvor han arbeidet i en eksperimentell gruppe med å analysere bilder tatt i boblekammer for å oppdage nye elementærpartikler
Elytrosphaera
Utseende
Middelsstore, bredt ovale, halvblanke, gjerne gule eller røde og svarte bladbiller. Antennene er litt fortykket mot spissen, knapt halvparten så lange som kroppen. Pronotum er rundet, mye bredere enn langt, ved roten så bredt som dekkvingene.
Heian-perioden
Heian-perioden (kanji: 平安時代; kana: へいあんじだい; Heian jidai; Heian betyr «fred, ro») var en periode i Japans historie, den siste perioden av klassisk japansk historie, som regnes fra 794 til 1185, mellom Nara-perioden og Kamakuraperioden. Perioden har fått sitt navn etter hovedstaden Heian-kyō, som i dag heter Kyōto. Dette var den perioden i japansk historie hvor buddhisme, daoisme og andre innflytelser fra kinesisk kultur nådde sitt høydepunkt. Heian-perioden regnes også som høydepunktet for det japanske keiserlige hoffet, og har blitt kjent for sin kunst, særlig for poesi og litteratur. Selv om keiserne på overflaten hadde makta, lå den reelle makta i hendene til den mektige, aristokratiske Fujiwara-klanen, som hadde giftet seg inn i keiserfamilien, og mange keisere hadde mødre fra Fujiwara-klanen.
Anton Karlsson (ishockeyspiller, født 1996)
Anton Karlsson (født 3. august 1996) er en svensk profesjonell ishockey forward som for tiden spiller i Storhamar Ishockey i Eliteserien (Norge). Han ble valgt i 5. runde (164. totalt) av Lokomotiv Jaroslavl i 2013 KHL Junior Draft og ble også draftet av Arizona Coyotes i tredje runde (87. totalt) av 2014 NHL Entry Draft.
Mercedes García (colombiansk friidrettsutøver)
Mercedes García er en colombiansk tidligere friidrettsutøver, som konkurrerte i diskos og kulestøt.
Elytrosphaera
Levevis
Slekten kan finnes på mange ulike planter.
Anton Karlsson (ishockeyspiller, født 1996)
Spillerkarriere
I en alder av 17 år fikk Karlsson sin profesjonelle debut på lån fra Frölunda HC med Mora IK i Hockeyallsvenskan i løpet av 2013-14-sesongen, og dukket opp i 9 målløse kamper. Karlsson debuterte i Svenska Hockeyligan da han spilte for Skellefteå AIK i SHL-sesongen 2014–15, og spilte 6 kamper for 1 assist før han returnerte til Frölunda HC midt i sesongen 29. november 2014.
23. april 2017 forlot Karlsson Frölunda for andre gang, og signerte en toårskontrakt med det tidligere laget, Leksands IF i Allsvenskan.
Personlig
Anton er yngre bror av ishockeyspilleren Erik Karlsson.
Finn Ravndal
Han mottok graden dr.ing. i 1968 med et arbeid innen teoretisk elementærpartikkelfysikk. Dette ble fullført samtidig med at han gjennomførte militærtjenesten ved Forsvarets forskningsinstitutt hvor han arbeidet med effekter av elektromagnetisk puls (EMP) fra eksplosjoner av atomvåpen. Fra 1968 fortsatte han videregående studier ved California Institute of Technology (Caltech). Gjennom et samarbeid med Richard Feynman utviklet han en relativistisk versjon av kvarkmodellen som resulterte i en ph.d.-grad i 1971. Han ble der i tre år til som postdoktor og fortsatte som forsker ved Nordita i København fra 1974 til 1976. Forskningsinteressen der gikk mer i retning av kvantefeltteori. I tillegg ga han en serie forelesninger om renormaliseringsgruppen hvis skriftlige versjon fikk vid utbredelse. I 1976 ble han tildelt Fridtjof Nansens belønning for yngre forskere og tilsatt som professor i teoretisk fysikk ved Universitetet i Oslo.
Tom Berg
Tom Berg (født 8. mars 1952) er en norsk musiker, treblåser med saksofon som hovedinstrument. Han spilte for Dizzie Tunes fra 1979 til 1988 og var konsertsaksofonist for Vazelina Bilopphøggers fra 1988 til 2008. Han spiller på Hææærli' på toppen ta væla, Gammel Oppland, Full behandling, Hjulkalender, 11 år uten kvinnfolk, Musikk tel arbe' og Bensin på bålet. Han var fast ansatt som musiker ved Oslo Nye Teater fra 1988 til 2014.
Halldór Laxness
Forfatter
Han startet tidlig å lese, og allerede som fjortenåring fikk han publisert sin første artikkel i Morgunblaðið (Morgenbladet), da under pseudonymet H.G.. Ikke lenge etter fikk han en ny artikkel på trykk, denne gangen under sitt eget navn.
Som ung reiste Laxness mye rundt i Europa og midt på 1920-tallet konverterte han til katolisismen, noe som også preget forfatterskapet hans gjennom selvbiografiske og reflekterende verk. Han tok mellomnavnet Kiljan etter den irske helgenen St. Kilian. Laxness' religiøsitet varte imidlertid ikke livet ut, på en reise i Amerika ble han i stedet en overbevist sosialist, og emnevalgene i romanene hans fulgte etter.
Mercedes García (colombiansk friidrettsutøver)
Referanser
<References />
Finn Ravndal
Ved siden av å starte opp undervisning i generell relativitetsteori, forble hans hovedinteresse kvantefeltteori. Sammen med Alex Hansen ga ha en forklaring på Kleins paradoks ved å inkludere effekten av antipartikler i bruk av Dirac-ligningen. Senere bidro han også med arbeider innen kosmologisk fysikk. I 2012 gikk han over i stilling som professor emeritus. Han er medlem av Det Norske Videnskaps-Akademi i Oslo og Det Kongelige Norske Videnskabers Selskab i Trondheim.
Halldór Laxness
Forfatter
Laxness ble første gang utgitt på norsk i 1946, med romanen Salka Valka utgitt på Aschehoug. Islands klokke ble først utgitt av Tiden i 1951, så igjen i 1957 av Gyldendal. Tiden utga Sjálfstætt fólk i 1954 som Frie menn, og siden i 2004 med tittelen Sin egen herre.
Elytrosphaera
Utbredelse
Slekten er naturlig utbredt i den neotropiske økosonen.
Halldór Laxness
Forfatter
Da han døde i 1998 hadde han skrevet 51 romaner, en mengde dikt, avisartikler, skuespill, reiseskildringer og noveller. Han avsluttet sitt forfatterskap med den selvbiografiske Dagar hjá munkum fra 1987. På sin eldre dager søkte han tilbake til den katolske kristentro han hadde hatt som ung, og ble begravet fra den katolske domkirken i Reykjavík. Da han ble spurt hvorfor han ikke skrev mer, skal han ha svart: «Når du har skrevet mer enn 50 bøker, kommer du til et punkt der du ikke har mer på hjertet».
Marokko under Sommer-OL 2016
Marokko deltok under Sommer-OL 2016 i Rio de Janeiro, Brasil i perioden 5. – 21. august 2016.
Mercedes García (venezuelansk friidrettsutøver)
Mercedes García er en venezuelansk tidligere friidrettsutøver, som konkurrerte i spydkast.
Idrettskarriere
García deltok i Sentralamerikanske og karibiske leker 1959, og fikk der bronse i spydkast, bak Bertha Chiú fra Mexico og Raquel Trujillo fra Mexico. Hun kastet 34,75 meter.
Hun deltok også i Søramerikansk mesterskap i friidrett 1961, og fikk der sølv i spydkast, bak Marlene Ahrens fra Chile.
Referanser
<References />
Elytrosphaera
Systematisk inndeling
En del arter som inntil nylig har vært plassert her er nå overført til andre slekter
Endergon reaksjon
En endergon reaksjon er en ikke-spontan kjemisk reaksjon som krever et arbeid for å gå. At reaksjonen er ikke-spontant betyr at Gibbs frie energi har en positiv verdi, det vil si ∆G > 0. Et eksempel på en endergon reaksjon er når vann henfaller til hydrogen og oksygen av en elektrisk strøm. Motsetningen til endergone reaksjoner er eksergone reaksjoner.
Endergone reaksjoner forveksles i blant feilaktig med endoterme reaksjoner som er spontane reaksjoner (∆G < 0) som opptar varme.
Halldór Laxness
Nobelprisen i litteratur 1955
I sin begrunnelse for å tildele ham Nobelprisen i litteratur, sa Svenska akademien følgende: som noe fritt kan oversettes til
Jang Ok-rim
Jang Ok-rim (født 8. februar 1948), nordkoreansk volleyballspiller som deltok i de olympiske leker 1972 i München.
Trường Sơn-fjellene
Trường Sơn-fjellene, også kalt Den annamitiske fjellkjeden er en rundt 1 100 km lang fjellkjede i det vestlige Indokina og går gjennom Laos og Vietnam. I Vietnam kalles fjellene Dãy Trường Sơn og i Laos Phou Luang.
Jang Ok-rim
Jang vant en olympisk bronsemedalje i volleyball under OL 1972 i München. Hun var med på det nordkoreanske laget som kom på tredjeplass i volleyballturneringen for damer bak Sovjetunionen og Japan. Nord-Korea tapte semifinalen mot Sovjetunionen med 1-3 men vant bronsefinalen over Sør-Korea med 3-0. Jang spilte én kamp i OL-turneringen.
Trường Sơn-fjellene
Fjellkjeden løper parallelt med kysten mot Sørkinahavet og skiller Mekong-bassenget fra havet. Fjellkjedens østlige siden reiser seg bratt opp fra slettelandet og fører en rekke små og store elver.
Det høyeste fjellet ligger i Laos og er Phu Bia med 2 820 moh. På den vietnamesiske siden er den høyeste toppen 2 711 moh og heter Phu Xai Lai Leng og ligger i kjedens nordlige del. I den nsørlige delen er den høyeste toppen fjellet Ngọc Linh med sine 2 589 moh.
Laos ligger hovedsakelig på fjellenes vestside med provinsene Houaphan og Xieng Khouang, mens Vietnam ligger hovedsakelig på østsiden med provinsene Houaphan og Xieng Khouang.
Trường Sơn-fjellene har et rikt dyreliv, med blant andre den antilopelignende Saola-oksen, den bisonlignende Gaur, Indokinatiger og Truong Son muntjak.
Under Vietnamkrigen gikk den viktige forsyningslinjen Ho Chi Minh-stien gjennom området og denne hadde av den grunn blant andre det vietnamisiske navnet Đường Trường Sơn («Trường Sơn-veien»).
Société nationale de sauvetage en mer
I 2016 utførte organisasjonen to tredjedeler av alle redninger til sjøs utenfor den franske kysten (med redningsbåt eller med svømmer fra en strand), og reddet 7 700 personer i 5 200 intervensjoner (ca. mellom 350 og 400 dødsfall per år i sjøen i Frankrike). 26% av disse tiltakene ble gjennomført på natten, og gjennomsnittlig varighet ved intervensjonene var 1 t 48 min.
SNSMs båter er fordelt på 218 stasjoner langs kysten av Frankrike og i utlandet, og opererer på anmodning fra regionale sentre for overvåkning og redning (CROSS), som er sentre for koordinering av redning til sjøs, og som er underlagt sjøfartsdirektoratet i det franske departementet for økologi, bærekraftig utvikling og energi. SNSM anses derfor som en del av den offentlige redningstjenesten innenfor sitt kompetanseområde.
Úrsula Martín
Úrsula Martín (født 1. juni 1976) er en spansk judoka.
Friidrett under Sommer-OL 1932 – Spydkast menn
Spydkast menn under Sommer-OL 1932 i Los Angeles ble avholdt på Los Angeles Memorial Coliseum 4. august 1932.
Olav Sunde representerte Norge under øvelsen og kom på 9. plass.
Walter Besant
Walter Besant (født 14. august 1836, død 9. juni 1901) var en engelsk romanforfatter og historiker. Hans svigerinne var aktivisten og teosofen Annie Besant.
Biografi
Walter Besant ble født i Portsmouth, Hampshire, som sønn av en kjøpmann. Han innledet sin skolegang ved St Paul's, Southsea, Stockwell Grammar i London, og King's College London. I 1855 ble han opptatt som «pensjonist» på Christ's College ved Universitetet i Cambridge, hvor han tok sin avgangseksamen i 1859 som institusjonens 18. «wrangler».
Etter å ha arbeidet et år som matematikk-lærer ved Rossall School i Fleetwood, Lancashire, og et år ved Leamington College, arbeidet han i seks år som professor i matematikk ved Royal College, Mauritius.
Helseproblemer tvang han til å trekke seg tilbake, og han vendte tilbake til England og bosatte seg i London i 1867. I årene 1868–1885 påtok han påtok seg vervet som sekretær for Palestine Exploration Fund. I 1871 ble han opptatt som medlem av The Honourable Society of Lincoln's Inn.
I 1868 publiserte Walter Besant boken Studies in French Poetry. Tre år senere innledet han et samarbeid med den engelske romanforfatteren James Rice, og sammen skrev de blant annet Ready-money Mortiboy (1872) og Golden Butterfly (1876). Etter Rices død i 1882 innledet Besant et omfattende forfatterskap. Besants roman All in a Garden Fair ble Rudyard Kiplings inspirasjonskilde til å forlate India og gjøre en karriere som forfatter, omtalt i Kiplings Something of Myself.
I tillegg til romaner, skrev Walter Besant også mye om Londons historie og topografi; hans planlagte beskrivelse på dette området ble imidlertid aldri avsluttet. Blant hans bøker om dette emnet er London in the 18th Century.
Besant var frimurer. I 1873 ble han «mester-murer» (3° i St. Johanneslosjen) i London-losjen Marquis of Dalhousie Lodge. Der fikk han medhold i sin idé om å opprette forskningslosjen Quatuor Coronati Lodge hvor han ble utnevnt til den første treasurer i 1886.
Besant var også en ledende skikkelse i 'Atlantic Union', en forening som ønsket å forbedre de sosiale forholdene mellom amerikanere og mennesker av britisk herkomst.
Rampevinkel (kjøretøy)
Rampevinkelen er den største vinkelen et tenkt skråplan kan ha for at et kjøretøy som kommer fra et flatt plan skal kunne forsere i lav hastighet uten at understellet tar nedi.
Fremre rampevinkel defineres ved å trekke en linje fra det fremre dekkets underside og utover mot den hindringen som gir lavest vinkel i henhold til et flatt bakkeplan. Bakre rampevinkel defineres på en tilsvarende måte.
De to viktigste faktorene for rampevinkelen er kjøretøyets overheng og bakkeklaring.
Terrengkjøretøy
På terrengkjøretøy gir rampevinklene et mål på terrengdyktigheten til kjøretøyet ved at det gir en begrensning på hvor bratte hindringer som kan forseres, dog kun med tanke på utformingen av karosseri og understell. Det tar altså ikke hensyn til tyngdepunkt og andre begrensende faktorer.
Namibia under Sommer-OL 2016
Namibia deltok under Sommer-OL 2016 i Rio de Janeiro, Brasil i perioden 5. – 21. august 2016.
Gençlerbirliği SK
Klubben har vunnet Türkiye Kupası to ganger, i 1987 og 2001. Klubben vant også tyrkisk fotballmesterskap to ganger og Ankara fotballiga ti ganger. Klubbens største europeiske suksess kom i 2004. Klubben nådde fjerde runde av UEFA-cupen før de tapte for Valencia CF, som vant hele turneringa.
TV Bergen
TV Bergen var en norsk lokal tv-stasjon med redaksjon i Bergen. Kanalen eksisterte fra høsten 1989 til september 1992, og en periode senere på 1990-tallet. De produserte foruten egne nyhetssendinger også kulturprogram, barne-tv, debattsendinger og det svært populære TV-bingo.
Mandal saltverk
Mandal saltverk ble drevet i noen få år under Napoleonskrigene. Sommeren 1809 etablerte fire kjøpmenn i Mandal et saltverk øst for byen, på stedet som fremdeles kalles Saltverket. Den engelske blokaden fra høsten 1807 hadde ført til saltmangel og prisstigning. Et års tid senere var prisen på spansk salt 16 riksdaler per tønne, på innenlandsk salt 10-12 riksdaler. I kystdistriktene på Agder begynte mange å koke eget salt av sjøvann. Anlegget i Mandal besto av en hytte med to saltpanner der sjøvannet ble kokt, et pumpehus, flere renner og et bryggeanlegg. Saltverket sysselsatte fire arbeidere i kontinuerlige skift, dag som natt. I tillegg hadde man folk som drev vedhogst til den energikrevende kokeprosessen. 20-26 tønner salt ble produsert hver uke det første året. For å bedre kvaliteten på saltet, tilsatte man importert steinsalt fra England og fikk såkalt «fint salt». Denne metoden hadde lenge vært i bruk ved Vallø saltverk. Saltverket i Mandal ble nedlagt i 1815, etter at handelsforbindelsene med utlandet var blitt åpnet igjen.
Crepidozaena
Crepidozaena er en slekt av løpebiller.
Skatval
Skatval er en bygd og et sogn i Stjørdal kommune i Trøndelag. Bygda ligger på en halvøy omsluttet av Trondheimsfjorden, og utgjør den nordvestlige delen av kommunen. Skatval har landemerker som Forbordsfjellet og Steinvikholm slott. Ved inngangen til 2022 hadde Skatval, som delområde i kommunen, 2 596 innbyggere. Sentrumsbebyggelsen er et tettsted med innbyggere per 1. januar.
Skatval tilhører, som en av de trønderske fjordbygdene, et av landets fremste jordbruksområder. Skatval har hatt landets største kornproduksjon per innbygger. Høy og poteter har også vært viktige salgsvarer. Det er også storfe- og svineproduksjon. Skatval krysses av E6 og Nordlandsbanen. Skatval tilhører bolig- og arbeidsmarkedet i Trondheimsregionen, og en del dagpendler også nordover til Innherred.
Med formannskapslovene av 1837 ble Skatval en del av Stjørdalen formannskapsdistrikt (kommune), som i 1850 ble delt i Nedre og Øvre Stjørdalen, som svarte til prestegjeldene. I 1902 ble Nedre Stjørdalen delt i Skatval, Lånke og Stjørdal kommuner. Skatval hadde en utstrekning på 97,9 km², som sammenfalt med sognet. I 1962 ble Skatval, Lånke, Stjørdal og Hegra kommuner slått sammen til den nye Stjørdal kommune.
En innbygger på Skatval kalles «skatvalsbygg».
Etymologi
Det antatt eldste navnet for Skatval er Aglo, Oglo, Augla eller Uglu. Dette navnet kan påvises brukt skriftlig før 1000-tallet. Opphavet er ikke sikkert forklart. En av teoriene knytter navnet til grendenavnet Auran, som kan komme av et uttrykk for grus- eller sandjord, eller fra norrønt aur, «øre», som i «løsøre». I så fall var Aglo mindre enn skipreidet med samme navn i leidangsordningen i vikingtiden.
Senere fikk bygda navnet Skatválir eller Skataválir, trolig avledet fra norrønt skat, «endepunkt», og val, «svedjebruk». Mindre sannsynlig kan første ledd henspille på det norrøne mannsnavnet Skate. Navnet skulle dermed sikte til en rydning i en skog eller mellom to dalfører, muligens Vuddudalen og Stjørdalen. Det er ikke kjent når navnet ble tatt i bruk. En teori er at bygda vokste utover det gamle skipreidets grenser, så det ikke falt naturlig å bruke skipreidets navn som bygdenavn.
Under dansk innflytelse ble navnet etter hvert forvansket til Skatvold. Samtidig med kommunedelingen den 1. januar 1902 ble navnet endret tilbake til Skatval. Vedtaket var imidlertid ikke enstemmig, idet et mindretall stemte for Oglo som kommunenavn.
For Skatval brukes preposisjonen «på».
Geografi
Skatval er en halvøy avgrenset i nord, vest og sør av henholdsvis Åsenfjorden, Strindfjorden og Stjørdalsfjorden, som alle er armer av Trondheimsfjorden. Mesteparten av halvøya ligger rundt 100 meter over havet. På det meste måler sognet 11,5 km fra nord til sør og 18 km fra øst til vest. Kystlinjen rundt Skatval, ekskludert holmer og skjær, måler 18 km. For å skille mellom bygda og halvøya, brukes noen ganger de, om enn noe poetiske, betegnelsene Skatvalsbygda og Skatvalslandet.
Halvøya er karakteristisk for de flate jordbruksbygdene rundt Trondheimsfjorden, med et lett kupert landskap med sletter, myrer og lave åskammer. Den sørøstre delen av bygda er mer fjellendt. Naturen preges av dyrket mark og barskog, og noen steder også løvskog. Områdene Forbordsfjellet og Langstein domineres av større fjell, berghamre, åser, små innsjøer, myrer og skog. De høyeste toppene er Forbordsfjellet (590 moh.), Bjørklihaugen, Hammerbergkammen (452 moh.), Lundkneppfjellet (485 moh.), Trongsteinklimpen, Holbergene, Bukammen (510 moh.) og Skordalsvola (510 moh.). Det finnes i alt 23 innsjøer på tilsammen 1,4 km², deriblant Buvatnet (0,3 km²), Liavatnet (0,48 km²) og deler av Ausetvatnet (1,43 km²), som tilhører nedslagsfeltet til Mælaselva.
Trondheimsfjorden er dyp. Det er få øyer i fjorden, og farvannene rundt Skatval er intet unntak. Skjær noen meter ut fra land, såvel som mindre holmer, finnes det likevel. Den eneste landhevningen i fjorden utenfor Skatval som betegnes som øy, er Saltøya i Åsenfjorden. Det har hendt at Åsenfjorden har frosset om vinteren.
Skatval kan deles inn i Midtbygda, Sørbygda, Nordbygda, Langstein og Vassbygda. Skatval utgjør også et eget delområde tilsvarende gamle Skatval kommune innen dagens Stjørdal kommune, og deles videre inn i grunnkretsene Vinge, Vold, Vassbygda, Langstein, Forbord, Alstad, Drægset, Mæhre og Auran.
Geologi
Skatval byr på en svært varierende sammensetning av løsmasser, hovedsakelig fjordavsetninger, samt marine avsetninger. Det er mest lagdelte bergarter, skifer, konglomerat og sandstein, men i Forbordsfjellet er det mye saussurittgabro. Områder ved Velvang på Sørbygda består også av hovedsakelig skredmateriale. På Nordbygda kan man finne mindre morener. og marine avsetninger og lignende. Skatval lå nemlig i tidligere tider for det meste under vann, og bare mindre deler av bygda stakk opp fra vannflaten. Strandlinjen på det høyeste oppe ved Forbord, ved foten av Forbordsfjellet.
Fauna
Entomologi. Insektene trives på de sydvendte skråningene og tørre bergknausene på Skatval, og huser flere sjeldenheter. Mange sommerfuglarter har sin nordgrense i Nord-Trøndelag, og mange av dem kommer ikke lengre nord enn til Stjørdal og Skatval.
Fisker. I fjordene rundt Skatval har alltid fisken vært en ressurs som man har utnyttet godt, da særlig i Stjørdalsfjorden der både skatvalsbygger, stjørdalinger og malvikinger fisket. Svømming var i tidligere tider en ikke så altfor utbredt ferdighet blant de lokale fiskerne, og mange endte sitt liv ute på fjorden. De vanligste torskefiskene i Stjørdalsfjorden er torsk, hvitting, hyse og sei. Ellers finnes sjøørret, sild og makrell. Ferskvannsfisk av nevneverdig størrelse finne i form av ørret i Buvatnet og Ausetvatnet.
Ornitologi. Fuglelivet er svært variert, og kan blant annet by på ærfugl og flere typer ender, deriblant stokkand og siland. De fleste endene som hekker på Skatval, drar når vinteren kommer. Den overvintrende bestanden ligger vanligvis på noen få hundre individer. Den eneste vadefuglen som regelmessig overvintrer i Stjørdal er fjæreplytt, og overvintringen skjer på Skatval.
Øvrig zoologi. Elgen og rådyret lever tallrikt rundt om i bygda, og ved hver jaktsesong felles det en del dyr. Av rovdyr finnes først og fremst rødrev i lavlandet og gaupe og jerv i fjellet.
Flora
Strandplanter. Strandplantene hører nært sammen med kystplantene og miljøet rundt sjøvann. Bukkebeinurt, en meget spesiell urt som det lukter bukk av, vokser i et isolert område i strandområdet Auran–Fiskvik–Bremset.
Varmekjær flora. På Saltøya, Vikan, Velvang, Holbergene og Hjellbergene, hvor det er godt med sollys om sommeren, vokser det store mengder varmekjære planter. Alm og hassel vokser over hele bygda, og trollhegg trives godt ved Bremset. Rognasal og sølvasal er to sjeldne arter som helst vokser på Hegge, Bremset, Fiskvik og Saltøya. På Saltøya vokser bare sølvasal av de to.
Broddbergknapp er vedtatt som Stjørdals kommuneblomst, og er svært vanlig på Skatval. Broddbergknapp trives godt, og forekommer vanlig, på åpen grus eller hellemark.
Politikk
Skatval var en egen kommune i årene 1902–1961. Høyre og Venstre var jevnstore før den første verdenskrig. Deretter var Bondepartiet (senere Senterpartiet), Arbeiderpartiet og Venstre de eneste partiene som stilte lister ved kommunestyrevalg på Skatval. I denne perioden ble det dannet to partipolitiske organisasjoner: Skatval arbeiderlag, stiftet i 1903, og Skatval bondeparti, stiftet i 1921.
Skatval er en egen stemmekrets ved kommunestyre-, fylkestings- og stortingsvalg i Stjørdal kommune.
Oppslutning i prosent ved stortings- og kommunestyrevalg i Skatval krets
Skole og helse
Skatval skole samt Skatvalshallen ble tatt i bruk i januar 1994. Skolen har om lag 300 elever, og elevene sogner til Halsen ungdomsskole for videre skolegang. Skatval videregående skole (opprinnelig Inntrøndelag Husmorsskole) ble slått sammen med Ole Vig videregående skole i 1997. I Skatval videregående skoles tidligere lokaler finnes nå barne- og ungdomsskolen Fagerhaug kristne skole. En annen kristen privatskole er Aglo videregående skole, som drives av Blå Kors.
Før 1994 var Skatval inndelt i tre skolekretser; Ragnheim, Vinge og Alstad. Ragnheim skole lå i Vollsdalen og er revet. Vinge skole lå på Sørbygda, og benyttes i dag som privatbolig. Alstad skole lå på Nordbygda, og står i dag for det meste tom. Tidligere var også Langstein og Vassbygda egne skolekretser, men Langstein ble overført til Alstad, mens Vassbygda ble overført til Kvislabakken på Stjørdalshalsen. I tiden med de mange skolekretsene gikk skoleelevene først 1.–4. klasse ved sin grendeskole, deretter 5.–7. klasse ved Moen skole i Skatval sentrum.
Skatval helsestasjon ligger i Skatval sentrum, like ved Skatval skole, og i samme bygning som Skatval legekontor. Helsestasjonen er tilknyttet kommunehelsetjenesten, mens legekontoret er tilknyttet den allmenne fastlegetjenesten. Nærmeste sykehus er St. Olavs hospital i Trondheim og Sykehuset Levanger. Skatval bosenter ligger like ved helsestasjonen og legekontoret, og huser personer med bistandsbehov, i hovedsak eldre. Bosenteret bistår også med å hjelpe andre hjemmeboende i bygda. Bosenteret ble åpnet i 2000, da man samtidig la ned Skatval aldershjem (Soltun) på Voll, som hadde vært i drift på tomten til gamle Skatval meieri siden 1957.
Samferdsel
Nordlandsbanen går gjennom Skatval. Skatval stasjon og Langstein stasjon ble åpnet samtidig med jernbanestrekningen fra Hell til Levanger i 1902. Skatval stasjon ligger 42 km fra Trondheim, 66 moh. Den gamle stasjonsbygningen er i dag brukt som lokale til utleie, og det gamle stasjonsområdet er avstengt med gjerde mot jernbanelinjen. Reisende er henvist til leskur på en ny perrong, like ved den gamle stasjonen. Langstein stasjon er stengt for persontrafikk. Det har også vært stoppesteder på Alstad og Voll.
Skatval stasjon ble, i motsetning til Langstein stasjon, ikke funnet fredningsverdig, selv om Paul Due også tegnet denne. Grunnen var sannsynligvis at Langstein stasjon er mer opprinnelig enn Skatval stasjon, blant annet har førstnevnte stort sett de samme vinduene.
Kirker
I Den norske kirke utgjør Skatval et eget kirkesogn i Nedre Stjørdal prestegjeld i Stjørdal prosti, som igjen hører under Nidaros bispedømme. Skatval kirke har eksistert siden middelalderen, men dagens kirkebygning ble oppført i 1901.
I 1589 var det tre kirker det ikke lenger var behov for, Auran kirke og Fløan kirke på Skatval og Skjelstad kirke i Hegra. Det ble da igjen fire kirker i Stjørdal prestegjeld, hovedkirken Værnes kirke og anneksene Skatval, Hegra og Leksdal (Lånke). Disse kirkene skulle betjenes av to prester. Ved kongelig resolusjon av 28. juli 1849 ble Stjørdal prestegjeld delt, og Nedre Stjørdal prestegjeld kom til å bestå av Værnes (Stjørdal) hovedsogn og anneksene Lånke og Skatval. Prestegjeldet fikk en sogneprest og en kapellan.
I historisk tid var det også angivelig en seterkirke i Vassbygda, Kaldal kirke. Det fantes også et hedensk tilbedelsessted ved Hegge, hvor man senere bygde Skatvals første kirke, Hegge kirke. Ved nedleggelsen av Hegge kirke nevnes det at menigheten overføres til Forbord, slik at man derfor har grunn til å anta at sagnkirken Forbord kirke har eksistert.
Skatval Historielag har satt opp informasjonsskilt der hvor man mener at middelalderkirkene Auran, Fløan, Forbord, Hegge, Kaldal og Skatval har stått.
Næringsliv
Mye av næringslivet på Skatval har vært knyttet direkte til jordbruket, gjerne i form av foredlingsbedrifter. Et meieri på Vold ble oppført i 1898, og hadde sin forløper i et meieri oppført i 1878. Man antok at hovedstasjonen for Skatval ville bli liggende i Vollsdalen, slik at meieriet ville få en gunstig plassering, men dette ble ikke tilfelle. Etter skiftende forhold og produksjon ble meieriet nedlagt til fordel for Trøndermeieriet i 1949. Et slakteri ble startet i nærheten nåværende Skatval samfunnshus og Fagerhaug kristne skole i 1956. Slakteriet flyttet virksomheten til dagens Dullum slakteri ved Stjørdalshalsen i 1978.
Skatval Landbrukslag ble stiftet i 1902, kjøpte tomt noe lengre nord for Skatval Handelslag i 1939, og åpnet sine nåværende lokaler, Skatval Landbrukssenter, i 1988. Skatval regnskapskontor og Stjørdal avløserlag leier lokaler i bygget, og det gjorde også SpareBank 1 Midt-Norge avdeling Skatval i en periode fra 1995. Skatval postfilial har hatt tilhold i bygget siden 1999, og Skatval Landbrukslag er ansvarlig for driften av denne.
Skatval Sparebank ble stiftet i 1920, og drev først sin virksomhet i et lokale tilhørende Skatval Handelslag. Banken skulle styrke kapitaltilgangen for jordbruket. Banken fikk senere en egen bygning i 1934, beliggende der Skatval bosenter ligger i dag, som også fungerte som rådhus for daværende Skatval kommune. Bygningen var i bruk som sykehus av tyskerne under okkupasjonen, og fra frigjøringen i 1945 og frem til 1995 var det igjen bankvirksomhet der. Skatval Sparebank ble sammensluttet med Stjørdal Sparebank i 1983, og senere en del av Sparebanken Midt-Norge i 1991.
Vest for Skatval stasjon ble Hjørnet oppført i 1925, hvor det var handel under navnet Auran & Kyllo inntil 1928, og deretter dagligvarehandel og kafé med ny eier frem til 1939. Under okkupasjonen var huset brukt som bibliotek og kontor for NS. Etter frigjøringen ble det igjen drevet dagligvarehandel og kafé på Hjørnet, først ved O.K. Mæhre frem til 1964. Kafeen ble nedlagt i 1971 og butikken i 1985. Etter dette ble det blant annet drevet videobutikk i huset, før det ble ombygget til hybler. Bygningen ble totalskadet i brann i 2006 og revet. Det har også vært drevet handel flere andre steder på Skatval, som hos far og sønn Søren og Sigurd Tvete.
Langstein kai på Langstein ble bygd i tidsrommet 1916–1917, og sysselsatte 70 mann på det meste. Kaien var først eid av Langstein Trafikkaktieselskap AS, deretter Stjørdalens Sparebank etter at forrige eier kom i økonomiske vanskeligheter, og H. & F. Bachke som hovedaksjonær fra 1937 (senere eneeier under navnet Bachke & Co AS frem til 2011). På Langstein drev far og sønn Ole og Olav Aavik landhandel på Brusand 1898–1985. Mor og sønn Anna og Arvid Løvtangen drev Paradisbukta kafé 1964–2000.
Historie
Skatval var og er en jordbruksbygd, i tillegg til at sjøen til alle tider har vært en rik ressurs. Tidligere gikk fisket inn som et fast ledd i gårdsbruket på mange gårder, og de fleste gårdene hadde naust og båt. Ved Fløan lå det elleve naust på rad. På 1850-tallet var det mange yrkesfiskere, og foruten fiske i fjorden innover, dro de også til Garten og Froan og nordover til Namdalen. Det er fortalt at i eldre tid var skatvalsbyggene helt til Lofoten på fiske. Men etter hvert som interessen ble større for jordbruket, ble det færre yrkesfiskere.
Skatval har vært åsted for flere historiske hendelser med nasjonal betydning, først og fremst Eirikssønnenes mordbrann på Oglo da Sigurd Håkonsson Ladejarl var på gjestebud der i november 962, Olav Engelbrektssons flukt fra Steinvikholm i 1537 (som i stor grad førte til at reformasjonen også kom til Norge) samt det tyske slagskipet «Tirpitz» sitt opphold i Åsenfjorden under andre verdenskrig.
Aker
Aker (tidligere knr. 0218) er en tidligere kommune, kirkesokn, prestegjeld, fogderi og sorenskriveri i Akershus. De nøyaktige grensene for hva som var regnet som Aker etter kirkelige, juridiske og administrative grenser varierte. Aker kan administrativt delvis forstås som det historiske distriktet som utgjøres av det moderne Oslo, Bærum og Asker (bygda) (eventuelt med unntak av den da vesentlig mindre byen) og i mer avgrenset forstand som det prestegjeldet og senere kommunen som stort sett sammenfaller med dagens Oslo. Aker sorenskriveri besto for eksempel frem til 1947 av kommunene Aker, Bærum og Asker. Aker var frem til sammenslåingen med i Oslo i 1948 den klart største kommunen i Akershus. Aker kommunes areal i 1947 var på 436 km² og utgjorde dermed 96 prosent av arealet i det moderne Oslo, og rundt 99 prosent av arealet i de grensene som gjaldt før andre halvdel av 1800-tallet. Frem til byutvidelsene i 1859 og 1878 lå Oslo – som da betegnet den senere Gamlebyen – i Aker, og utenfor byen Christiania.
Skatval
Bygdedagen
Bygdedagen er et kulturarrangement som avholdes i Skatval sentrum annethvert år. Arrangementet har fokus på tradisjoner innen husflid, landbruk med mer. Bygdedagene arrangeres i samarbeid mellom mange lokale foreninger og bedrifter, med Skatval Bygdeutvikling som organisator.
Aker
Aker eksisterte som kirkelig enhet fra middelalderen og omfattet da hele dagens Oslo. Administrativt bestod Aker av prestegjeldene Aker (som omfattet dagens Oslo) og Asker (som omfattet Askerbygda og Bærum). Aker prestegjeld fikk status som kommune fra formannskapslovene ble innført i 1837. Aker og byene Christiania og Oslo er svært nært knyttet sammen, og de kirkelige og sivile enhetene med dette navnet omfattet det meste av dagens by, og gav navn til både festningen, hovedlenet, stiftamtet, amtet og fylket Akershus, Akerselva og mye annet. Aker tok sitt navn fra en av Oslos eldste gårder, Aker. I eldre tid bestod byen Christiania bare av festningen, Kvadraturen og de nærmeste omgivelser, mens Aker omfattet alt annet (rundt 99 prosent) av dagens Oslo; Christiania var dessuten en del av Akershus (under)amt frem til 1842 og Akershus stiftamt frem til 1919.
Skatval
Skatval samfunnshus
Skatval samfunnshus ble innviet i 1962, på tomten til Skatval Ungdomslags gamle forsamlingslokale, Varden, som ble innviet i 1905. Etter innvielsen i 1962 er det bare utført mindre bygningsmessige endringer. Samfunnshuset eies av Skatval Samfunnhus AL.
Aker
Aker kommune måtte flere ganger avstå territorium til den fremvoksende byen og kommunen ble i sin helhet gjort til del av den nye Oslo kommune 1. januar 1948. Aker herredsstyre stemte for sammmenslåingen med Oslo i møte avholdt 25. juni 1946. Akers eget rådhus havnet i Christiania kommune ved byutvidelsen i 1859.
Skatval
Skatval samfunnshus
Et av de mest besøkte arrangementene i samfunnshuset er Skatvalsrevyen. Revyen startet opp i 1971, da som en såkalt bygdekveld, men har siden 1980 hatt årlige temaer selve forestillingen har vært konsentrert rundt. Revyen hadde et avbrekk mellom 1984 og 1988, men siden 1988 har revyen gått årlig. Siden 1990-årene har Skatvalsrevyen mottatt flere priser under Norsk revyfestival på Høylandet.
Glyptolenus
Utseende
Middelsstore (ca. 10 millimeter), avlange, blankt svarte løpebiller, gjerne med noe metallglans. Fasettøynene er nokså store og litt utstående, pronotum er rundet med en markert midtfure. Dekkvingene er nokså jevnbrede med fine punktstriper.
Skatval
Operaen «Olav Engelbrektsson»
Operaen er skrevet av Edvard Hoem (libretto) og Henning Sommerro (musikk), og ble fremført første gang i 1993, da som musikkdramaet «Lucie». I 1996 ble dramaet omskrevet til operaen «Olav Engelbrektsson». Denne arrangeres årlig av Steinvikholm Musikkteater. Operaen handler om erkebiskop Olav Engelbrektssons siste natt på slottet, og flere stormenn fra reformasjonstiden kommer innom, deriblant Inger Ottesdotter Rømer («fru Inger til Austrått»), Lucie Nilsdatter (fru Ingers datter), hærføreren Christoffer Trondsen, og adelsmann Nils Lykke. Oppsetningen er særlig kjent for sin bruk av lokale aktører og unge talenter, og til nå har over 70 000 personer fra inn- og utland sett operaen. I de siste årene har operaen blitt avholdt utenfor selve slottet i frykt for å tære for mye på ruinene.
Aker
Etter sammenslåingen med Oslo brukes Aker-navnet i de administrative bydelsnavnene Vestre Aker og Nordre Aker, som kun omfatter en liten del av tidligere Aker kommune. Aker-navnet brukes også i mange virksomheter med tilknytning til det geografiske området; mest kjent er Aker sykehus.
Historie
Aker-navnet kommer fra norrønt ákr, «åker», og var opprinnelig navnet på gården Aker, en av de eldste gårdene i dagens Oslo. Gårdens navn ble etterhvert også navnet på kirken, sognet, prestegjeldet og herredet, og gav blant annet også navn til Akershus festning, Akershus len, Akershus stiftamt, Akershus amt og Akershus fylke, og til Akerselva. Hovedlenet Akershus var et av fire hovedlen i Norge og omfattet nesten hele Østlandet.
Historisk omfattet sognet og herredet Aker det meste av det som i dag er Oslo. Siden byen Christiania ble anlagt i 1624, måtte Aker flere ganger avstå territorium til utvidelse av byen, første gang da mange gårder ble utlagt til bymark i 1629. Bymarken lå under byens sivile administrasjon, men hørte i kirkelig sammenheng til Aker sogn. Akers grense mot Bymarken var på vestsiden Skillebekken, på østsiden Akerselva.
Skatval
Idrett og friluftsliv
Skatval og Borås fjellstyre våker over flere områder på Skatval, blant annet store utmarksområder i nærheten av Forbordsfjellet, og Borås på Langstein. Fjellstyret våker mer nøyaktig over 15 500 mål, derav 8 000 mål barskog og 7 500 mål høyfjell.
Aker
Historie
Hele Bymarken og deler av Aker øst for Akerselva (Grønland, Grünerløkka, Sagene og Gamlebyen) samt et lite område vest for Akerselva ble i 1859 innlemmet i byen. Med dette ble to tredjedeler av Akers befolkning hjemmehørende i Christiania, og Aker satt igjen med tolv tusen innbyggere.
Siv Jakobsen
Siv Jakobsen (født 5. mai 1989 i Asker) er en norsk sanger og låtskriver. Hun er utdannet ved Berkley College of Music i Boston. EP-en «The Lingering» fra 2015 høstet lovord fra inn- og utland, blant annet fra Paste og Clash Magazine, samt VG og Gaffa som begge trillet femmere på terningen. Debutalbumet «The Nordic Mellow» fra 2017 som fikk radiotid hos BBC, NRK P3 og amerikanske NPR samt over ti millioner avspillinger på Spotify, er spilt inn med produsent Matt Ingram (Florence and the Machine). Jakobsen har turnert hyppig i Europa og Asia, blant annet med artister som Damien Jurado og Thomas Dybdahl. Hun ble nominert til Spellemannprisen 2020 i klassen indie/alternativ for albumet A Temporary Soothing.
Skatval
Idrett og friluftsliv
Ellers er St. Olavsloppet lagt innom Skatval, og stafetten har vekslingsstasjoner ved Framnes stadion og Steinvikholm slott.
Dialekt
Skatvals opprinnelige dialekt er skatvalsbygg, som også er innbyggernavnet for Skatval. Skatvalsbygg hører under stjørdalsdialekten, som igjen hører under trønderdialekten. Skatvalsbygg er i dag sterkt utrydningstruet da de yngre generasjoner snakker stjørdalsdialekt, eller i enkelte tilfeller en «forfinet» utgave av denne. Tradisjonelle ord i nordtrønderske dialekter som substantivene «veitj», «fesk», «løs», «dær» og «smær» møter hard konkurranse av mer bokmålsnære former som «jente», «fisk», «lys», «dør» og «smør».